
24-TA-1066: Noteikumu projekts (Jauns)
Valsts un Eiropas Savienības atbalsta piešķiršanas vispārējā kārtība lauku attīstībai finanšu instrumentu veidā 2023.–2027. gadam plānošanas periodā

Noteikumu projekts 2.0

	1.
	Noteikumu projekts
14.7. īstenot informatīvos un publicitātes pasākumus saskaņā ar regulas 2021/1060 47. un 50. pantu un kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām, izmantojot Savienības emblēmu, atbilstoši regulas 2021/1060 IX pielikumā noteiktajiem tehniskajiem parametriem, kā arī nacionālo identifikācijas zīmi ar atsauci "Nacionālais attīstības plāns 2027", un norāda fondu administrējošās iestādes – "Atbalsta Zemkopības ministrija un akciju sabiedrība "Attīstības finanšu institūcija Altum"";
	Iebildums
Norādām, ka noteikumu projekta 14.7 apakšpunktā norādīta atsauce uz nesaistošiem dokumentiem (vadlīnijām). Ņemot vērā minēto, lūdzam noteikumu projektā svītrot atsauces uz nesaistošiem dokumentiem (vadlīnijām) un minēto informāciju lūdzam norādīt noteikumu projekta anotācijā.
Piedāvātā redakcija
īstenot informatīvos un publicitātes pasākumus saskaņā ar regulas 2021/1060 47. un 50. pantu un kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, izmantojot Savienības emblēmu, atbilstoši regulas 2021/1060 IX pielikumā noteiktajiem tehniskajiem parametriem, kā arī nacionālo identifikācijas zīmi ar atsauci "Nacionālais attīstības plāns 2027", un norāda fondu administrējošās iestādes – "Atbalsta Zemkopības ministrija un akciju sabiedrība "Attīstības finanšu institūcija Altum"";
	Linda Bernāne (TM)

	2.
	Noteikumu projekts
14.13. uzkrāt datus par gala saņēmējiem pēc uzņēmuma lieluma (lieli, vidēji un mazi) un nozares atbilstoši Saimniecisko darbību statistiskās klasifikācijas Eiropas Kopienā 2. redakcijai (NACE 2), kā arī pēc atbalsta programmas un pēc finansējuma avota.
	Iebildums
Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projekta punktu, termina „uzņēmums” vietā izmantojot terminu „komersants” vai „saimnieciskās darbības veicējs”. 
Piedāvātā redakcija
uzkrāt datus par gala saņēmējiem pēc saimnieciskās darbības veicēja lieluma (lieli, vidēji un mazi) un nozares atbilstoši Saimniecisko darbību statistiskās klasifikācijas Eiropas Kopienā 2. redakcijai (NACE 2), kā arī pēc atbalsta programmas un pēc finansējuma avota.
	Linda Bernāne (TM)



